EFF-LP’s se foto’s glo gebruik vir staatsrede-oefeningEFF-LP’s word Donderdagaand uit die parlement verwyder. Foto: Jacaranda/Twitter Volgens die berig is foto’s van Julius Malema, Floyd Sivambu, Godrich Gardee en Reneilwe Mashabela gebruik tydens oefensessies in Pretoria, op die Kaapse Vlakte en in die Nasionale Vergadering. Die foto’s het glo ten doel gehad om die veiligheidsbeamptes te help om diegene te identifiseer wat hulle onmiddellik moet verwyder sou chaos uitbreek. “Dit was meer oor hoe om ŉ persoon te verwyder, te ontwapen en ŉ bietjie selfverdediging,” het ŉ parlementêre bron aan die koerant gesê. Die EFF se LP’s is Donderdagaand verwyder nadat hulle pres. Jacob Zuma herhaaldelik tydens sy staatsrede onderbreek het. DA-LP’s het kort hierna opgestaan en uit die Nasionale Vergadering geloop.